钦定古今图书集成/明伦汇编/氏族典/第373卷 > 《廖用贤尚友录》 > 廉复
## 钦定古今图书集成/明伦汇编/氏族典/第373卷 > 《廖用贤尚友录》 > 廉复

按《章丘县志》：“复，不知何许人。少时曾一应举，年四十，
始卜庐于绣江之侧，诵《易》种竹，优游不仕。友人王文
恪公欲荐于朝，复为力止之。治平中，诏求遗逸，刺史
王才叔将迫复行，复固不肯，而阴荐其弟子胡鄢以
自免。年九十馀卒。里人李格非为之序，立碑绣江之
岸。”